El CC Castilla-La Mancha Ínsula Barataria de Burjassot celebra el Dia de Castella -la Manxa
2025-07-24

Dissabte que ve 30 de maig, el Centre Cultural Castilla-La Mancha Ínsula Barataria de Burjassot celebrarà el seu dia amb molt d’art. Ho farà en la Casa de Cultura del municipi, a partir de les 19 hores, amb la representació de dues xicotetes obres de teatre i l’actuació del Cor i la Rondalla de l’entitat burjassotera.

En un acte obert a tota la ciutadania, el quadre artístic del Centre Cultural posarà en escena dues divertides obres de teatre per al gaudi de tots els presents en un dia en el qual recorden les seues arrels, els seus orígens i la terra d’on procedeixen. Després de les obres de teatre, la rondalla i el cor també interpretaran peces típiques de la terra.

A continuació, després de les actuacions, serà el sopar de germanor ja en la seu de l’entitat, en el carrer Colom, 38.